*Referitor la DCI OMALIZUMABUM (XOLAIR) – inclus conditionat in sublista A din anexa la HG nr.720/2008, republicata, cu modificarile si completarile ulterioare.*

Având în vedere adresa CNAS nr. P4092/19.07.2023 vă aducem la cunoștință faptul că, în data de 18.07.2023 intre CNAS si reprezentantul legal al detinatorului de autorizatie de punere pe piata a medicamentului Xolair (DCI OMALIZUMABUM) a fost incheiat un nou contract cost-volum pentru indicația : *tratamentul adjuvant al urticariei spontane cronice la pacienții adulți și adolescenți (12 ani și peste această vârstă), cu răspuns neadecvat la tratamentul cu antihistaminice H1.*

Pe cale de consecință, începând cu data mai sus menționată, pacienții nou diagnosticați, care îndeplinesc criteriile de eligibilitate, conform legii, pentru inițierea tratamentului cu Xolair pentru indicația mai sus-menționata, pot fi incluși în tratament cu acest medicament.